| Hou BådelaugGeneralforsamling & Ekstraordinær GeneralforsamlingReferat. |  |
| --- | --- |

# Åbning af møde

Formand Erik Nielsen bød velkommen til generalforsamlingen i Hou Bådlaud’s klubhus Søndag den 11. oktober 2020, kl. 10.00.

Generalforsamlingen har tidligere været berammet, men udsat pga. restriktioner i forbindelse med Covid 19 pandemien.

# Ad. 1, valg af dirigent

Forsamlingen valgte Orla Olsen til Dirigent for generalforsamlingen. Orla modtog valget og kunne konstatere at generalforsamlingen var indkaldt efter gældende tidsramme, samt afdækkede antallet af stemmeberettigede medlemmer til 14 personer.

# Ad. 2, Valg af referent

Bestyrelsen havde på forhånd tilsagn fra Karsten Trabjerg, at Karsten ville påtage sig denne opgave, men Karsten var desværre forhindret i fremmøde og der var absolut ingen af de fremmødte der ønskede at påtage sig opgaven som referent.

I lyset af at denne situation kunne bevirke, at generalforsamlingen skulle suspenderes og der skulle indkaldes på ny, - påtog Hans Lumholdt sig opgaven som referent.

# Ad. 3, Bestyrelsens beretning ved Formanden

Bestyrelsens beretning skulle således omhandle perioden april 2019 til april 2020.

Se vedlagt kopi af bestyrelsens beretning.

Bestyrelsens beretning godkendes af forsamlingen uden spørgsmål eller kommentarer.

# Ad. 4, Fremlæggelse af regnskab

Kasserer, Willy K. Jensen, fremlagde periodens regnskab.

Der var enkelte spørgsmål til regnskabet:

* Var klubbens bådmotor, der blev stjålet i 2019, forsikret? Det var ikke tilfældet.
* Spørgsmål omkring den lidt svage økonomi, når der er aktive sejlere, der forgæves har forsøgt at blive medlem af bådlaug’et. Bestyrelsen er uforstående over for dette og udtrykker dette således– Det er beklageligt og der må være sket om en fejl.
* Udlejning af Klubhus, hvor i regnskabet fremgår dette. Bestyrelsen besvarede dette spørgsmål.
* Kan Klubhuset udlånes via medlem til 3. person? Willy besvarede spørgsmålet med; At det principielt ikke er muligt, men svært at kontrollerer. Bestyrelsen indskærper reglerne.

Forsamlingen godkender regnskabet.

# Ad. 5, Fremlæggelse af budgettet for det kommende år

Willy gennemgår budgettet med kommentaren; At udgiften til julefrokosten formentlig ikke bliver effektueret, under Rigets nuværende tilstand.

Forsamlingen godkender Budgettet.

# Ad. 6, Fastsættelse af kontingent for 2021

Kontingentet er ikke ændret de sidste 10 år. Bestyrelsen ønsker et hæve kontingentet for aktive medlemmer med 100,- kr. og for passive medlemmer med 50,- kr.

Kontingentet godkendes af forsamlingen til;

500,- kr./år for aktive medlemmer og 250,- kr./år for passive medlemmer.

# Ad. 7, indkomne forslag

Bestyrelse har ønsket at gennemføre en del mindre rettelser i vedtægterne, således at vedtægterne afspejler den virkelighed vi lever i og der fjernes forældede principper og utilsigtede sproglige ”klodser”.

Ændringerne blev gennemgået punkt for punkt.

Under debatten dukkede spørgsmålet omkring daglig brug af klubhuset. I 2019 blev det præciseret at bådens ejer (medlem) og bådens besætning må ”have sin gang” i Klubhuset.

Vedtægtsændringerne blev enstemmig vedtaget med 14 stemmer. Dette stemmetal er ikke tilstrækkelig til at gennemføre vedtægtsændringerne ved den ordinære generalforsamling, de skal vedtages yderligere på en ekstraordinær generalforsamling. (der er indkaldt og afholdes umiddelbart efter afslutningen af den ordinære generalforsamling)

# Ad. 8, Valg til bestyrelsen

3 personer er på valg til bestyrelsen, samt 2 suppleanter.

* Normann Bendtson (ikke tilstede), modtager genvalg og blev valgt.
* Willy K. Jensen, modtager genvalg og blev valgt.
* Lars ”Filur” Jensen trækker sig fra bestyrelsen og Birgitte Thinggaard Nielsen vælges.

Lars Hougaard og Karsten Trabjerg genvælges som suppleanter til bestyrelsen.

# Ad. 9, Valg af 2 revisorer, samt revisorsuppleant

Bestyrelsen foreslår:

* Lynge Andersen og Karsten Trabjerg som revisorer, begge blev valgt.
* Kurt Gjørlev som revisorsuppleant, som blev valgt.

# Ad. 10, Besættelse af udvalgsposter

* Sejlads-/aktivitetsudvalg, Jane Meilsted, Kenneth Jensen og Jan Andersen.
* Husudvalg, Normann og Krister.
* Webmaster, Willy.

# Ad. 11, Eventuelt

Forskellige emner debatteres.

* Adgang til kost og fejebakke, så klubhuset kan fejes efter brug.
* Tidspunkt for søsætning og optagning af både.
* Hou Bådelaug’s formål og nye aktiviteter, der skaber mere lig og flere ny sejlere.
* Der skal måske tænkes lidt anderledes.
* Birgitte kom med et længere indlæg, - Hun som nyt bestyrelsesmedlem kan arbejde videre med i bestyrelsen.

Ordstyrer overdrager generalforsamlingen til klubbens formand for en afsluttende bemærkning.

Der afholdes en kort pause inden starte på den Ekstraordinære Generalforsamling.

Ekstraordinær Generalforsamling

Formanden giver ordet til dirigenten (fortsat Orla Olsen)

Dirigenten fremlægger kort det ene punkt der er på dagsordenen;

* 2. godkendelse af foreningens vedtægtsændringer.

Afstemningen afvikles og der er 13 stemmer for og en undlader at stemme.

Vedtægtsændringerne er vedtaget og gældende.

Ordstyrer overdrager den ekstraordinære Generalforsamling til Formanden, der afslutter dagen og takker for god ro og orden. *Ref. Hans Lumholdt*

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Dirigent Orla Olsen Dato for underskrivelse

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Formand Erik Nielsen